CELEX: 32010R0596
Language: lt
Date: 2010-07-07 00:00:00
Title: 2010 m. liepos 7 d. Komisijos reglamentas (ES) Nr. 596/2010, kuriuo dėl Bulgarijos ir Rumunijos įstojimo pritaikomas Komisijos reglamentas (EB) Nr. 1019/2002 dėl prekybos alyvuogių aliejumi standartų

8.7.2010   
            
            
               LT
            
            
               Europos Sąjungos oficialusis leidinys
            
            
               L 173/27
            
         KOMISIJOS REGLAMENTAS (ES) Nr. 596/2010
   2010 m. liepos 7 d.
   kuriuo dėl Bulgarijos ir Rumunijos įstojimo pritaikomas Komisijos reglamentas (EB) Nr. 1019/2002 dėl prekybos alyvuogių aliejumi standartų
   EUROPOS KOMISIJA,
   atsižvelgdama į Bulgarijos ir Rumunijos stojimo sutartį,
   atsižvelgdama į Bulgarijos ir Rumunijos stojimo aktą, ypač į jo 56 straipsnį,
   kadangi:
   
               (1)
            
            
               Dėl Bulgarijos ir Rumunijos stojimo į Europos Sąjungą būtini tam tikri techniniai Komisijos reglamento (EB) Nr. 1019/2002 (1) pakeitimai.
            
         
               (2)
            
            
               Reglamento (EB) Nr. 1019/2002 9 straipsnio 1 dalies antroje pastraipoje nurodyta, kad valstybės narės ne vėliau kaip iki 2002 m. gruodžio 31 d. praneša Komisijai apie priemones, būtinas, kad būtų laikomasi minėto reglamento, įskaitant nuobaudų sistemą. Kad Bulgarija ir Rumunija galėtų įvykdyti šį reikalavimą, joms turėtų būti nustatyta data po įstojimo.
            
         
               (3)
            
            
               Todėl Reglamentas (EB) Nr. 1019/2002 turėtų būti atitinkamai iš dalies pakeistas.
            
         
               (4)
            
            
               Šiame reglamente numatytos priemonės atitinka Bendro žemės ūkio rinkų organizavimo vadybos komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 1019/2002 9 straipsnio 1 dalis papildoma tokia pastraipa:
   
      „Rumunija ir Bulgarija apie pirmoje pastraipoje nustatytas priemones Komisijai praneša ne vėliau kaip iki 2010 m. gruodžio 31 d., o apie tų priemonių pakeitimus praneša iki kito mėnesio, kuris eina po mėnesio, kai buvo priimti tų priemonių pakeitimai, pabaigos.“
   
   2 straipsnis
   Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2010 m. liepos 7 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 155, 2002 6 14, p. 27.